12.6.2023 г.
BG
Официален вестник на Европейския съюз
C 205/39
4.
Четвърто основание: нарушение на Рамковото споразумение, подписано между органа по назначаването (ОН) към Съда и жалбоподателя, в което се предвижда, че решенията на ОН, отнасящи се до подписала споразумението представителна синдикална или професионална организация не могат да се приемат без знанието на секретаря, както е станало в конкретния случай.
Жалба, подадена на 18 април 2023 г. — Kivikoski и др./Съвет (Дело T-202/23) (2023/C 205/44) Език на производството: френски Страни Жалбоподатели: Ville Kivikoski (Везембек-Опем, Белгия), Ottavia Maffia (Брюксел, Белгия), Peter Pristovnik (Брюксел) (представител: N. de Montigny, avocate) Ответник: Съвет на Европейския съюз Искания Жалбоподателите молят Общия съд: — да отмени решението от 13 юли 2022 г., — да отмени, ако е необходимо, в частта, която служи за основание на решението от 13 юли 2022 г., решението за отхвърляне на подадената на 2 февруари 2023 г. по административен ред жалба, — да осъди ответника да заплати съдебните разноски.
Основания и основни доводи В подкрепа на жалбата си срещу решението на генералния секретар на Съвета от 13 юли 2022 г. да не ги повиши в рамките на процедурата за повишаване за 2022 г. жалбоподателите изтъкват две основания. 1.
Първо основание: незаконосъобразност на обжалваното решение, тъй като се основавало на неправилно прилагане на нормите и стойностите за повишаване, предвидени в Правилника за персонала на Европейския съюз, което довело до нарушаване на този правилник и до положение, при което жалбоподателите загубили реална възможност за повишаване в степен AST 8. 2.
Второ основание: нарушение на принципите на предвидимост и на правна сигурност, както и непредвидено от законодателя и незаконосъобразно неравно третиране на жалбоподателите поради факта, че са със степен AST 7.